open-index/open-wikipedia-markdown huggingface dataset:
Slow fashion

**Slow fashion** (v  doslova „pomalá móda“) je spôsob prístupu k výrobe a predaju oblečenia a pridružených produktov, ktorý si získava čoraz väčšiu popularitu najmä v Európe a všeobecne aj v západnom svete. Niekedy sa označuje aj pojmom udržateľná móda.

Dôraz sa kladie na to, aby produkty boli nadčasové a na zákazníkov nebol vyvíjaný nátlak na ich častú obmenu, ako je to pri tzv. fast fashion produktoch, kde sa každých niekoľko mesiacov predstavuje nová časovo obmedzená kolekcia. Niektoré krajiny vyzývajú k tomu, aby k takýmto krokom nedochádzalo.

Problémom typických fast fashion značiek je, že pri nahradení kolekcie novou sú produkty z predošlej kolekcie zničené, čo predstavuje veľkú záťaž pre životné prostredie a tiež to zvyšuje náklady danej značke (čo zvyšuje aj koncovú cenu produktov pre zákazníkov).

Pri slowfashion produktoch tento tlak nevzniká, keďže napríklad jednoduché dámske alebo pánske tričká budú vyzerať rovnako dobre aj o rok aj o dva roky. Vďaka tomu, že sa kolekcie často neobmieňajú nenastáva ani tlak na likvidáciu produktov z minulých kolekcií a preto je takmer isté, že raz vyrobené produkty nakoniec skončia u koncového zákazníka. Vďaka tomu je táto produkcia prijateľnejšia aj pre životné prostredie. Oblečenie bez nápisov a potlače sa dá veľmi jednoducho skombinovať s kúskami, ktoré už doma zákazníci majú a nepotrebujú tak stále nakupovať množstvo nového oblečenia.

## Referencie

Kategória:Móda
Aktovka

**Aktovka** môže byť:
* taška s držadlom určená na spisy, knihy ap., pozri aktovka (taška)
* dramatické dielo (divadelná hra) s jedným dejstvom, aktom, synonymum: jednoaktovka, pozri pod dramatické dielo a dejstvo

## Pozri aj
* akt
* diplomatka
* dramatické dielo

## Referencie
Aktovka (taška)

náhľad|Kožená aktovka talianskej značky Antorini
**Aktovka** je taška s držadlom určená na spisy (teda na akty), knihy ap., obyčajne, resp. tradične vyhotovená z kože. Ľahšia aktovka bez držadla, obvykle so zipsovým uzáverom, sa (hovorovo) nazýva **diplomatka**.

## Referencie

Kategória:Tašky
Agfacolor

náhľad|Záber z filmu vytvoreného postupom Agfacolor (1937)
**Agfacolor** bol výrobný postup spoločnosti Aktiengesellschaft für Anilinfabrikation (dnes Agfa-Gevaert), pri ktorom sa na výrobu farebného filmu používali tri farebné vrstvy citlivé na modrú, zelenú a červenú farbu a žltá medzivrstva s funkciou filtra, pričom na negatíve vznikali doplnkové farby.

## Referencie

## Externé odkazy

* 

Kategória:Kinematografia
Aktualita

**Aktualita** môže byť:
* všeobecne: časová, aktuálna vec, udalosť, otázka ap., novinka
* v žurnalistike: správa o (významnej) aktuálnej udalosti, ktorá sa prednostne publikuje, pozri aktualita (žurnalistika)
* vo filozofii: v tradičnej scholastickej terminológii skutočnosť abstrahovaná zo súcna, pozri aktualita (filozofia)
* česká filmová spoločnosť založená v roku 1937 v Prahe, pozri Aktualita (spoločnosť)
* filmový týždenník vydávaný spoločnosťou Aktualita, pozri pod Aktualita (spoločnosť)

## Pozri aj
* aktualizácia
* aktuálnosť
* prítomnosť (terajšok)

## Referencie
Inozínmonofosfát

**Inozínmonofosfát** alebo **IMP** je nukleotid (teda fosforečnan nukleozidu). Má dôležitú úlohu v metabolizme. Je to ribonukleotid hypoxantínu a vzniká ako prvý nukleotid pri syntéze purínových nukleotidov. Takisto vzniká deamináciou adenozínmonofosfátu enzýmom AMP deaminázou. Konjugovanou zásadou IMP je **inozinát**. Pri hydrolýze z neho vzniká inozín.

Enzým pyrofosfohydroláza deoxyribonukleozidových trifosfátov, kódovany génom YJR069C v *[[Saccharomyces cerevisiae]]* a vykazujúci (d)ITPázovú a (d)XTPázovú aktivitu, hydrolyzuje inozíntrifosfát (ITP) za vzniku pyrofosfátu a IMP.

Dôležitými derivátmi inozinátu sú purínové nukleotidy, ktoré sa nachádzajú v nukleových kyselinách, a adenozíntrifosfát, ktorý funguje ako zásobáreň chemickej energie v svaloch a iných tkanivách.

V potravinárskom priemysle sa soli inozinátu, ako je inozinát sodný, využívajú ako zvýrazňovače chuti. Inozinátu je priradené E číslo E630.

## Syntéza inozinátu

Syntéza IMP je zložitá a začína u 5-fosforibozyl-1-pyrofosfátu (PRPP). Enzýmy, ktoré sa účastnia syntézy IMP, tvoria v bunke multienzýmový komplex. Výsledky naznačujú, že existujú multifunkčné enzýmy a niektoré z nich katalyzujú nesekvenčné kroky v tejto metabolickej dráhe.
vľavo|náhľad|358x358bod|Metabolická dráha syntézy IMP

## Syntéza ostatných purínových nukleotidov
Stačí pár krokov na tvorbu adenylátu (AMP) a guanylátu (GMP) z inozinátu. AMP i GMP sú RNA nukleotidy. AMP sa od inozinátu líši v polohe C6, kde je karbonylová skupina nahradená amínoskupinou. Vzájomná premena AMP a IMP je súčasťou cyklu purínových nukleotidov. GMP vzniká oxidáciou inozinátu na xantylát (XMP) a pridaním amínovej skupiny na C2. Oxidácie sa účastní NAD<sup>+</sup> ako príjemca vodíku a následne dodáva energiu molekula ATP (v procese sa rozloží na AMP + 2 Pi). Syntéza AMP vyžaduje GTP a syntéza GMP vyžaduje ATP. Tento rozdiel umožňuje dôležitú reguláciu tejto dráhy. 
vpravo|náhľad|150x150bod|Glutamín-PRPP-amidotransferáza

## Regulácia biosyntézy purínových nukleotidov
Inozinát a mnoho iných molekúl inhibujú syntézu 5-fosforibozylamínu (5-PRA) z 5-fosforibozyl-1-pyrofosfátu (PRPP) blokovaním enzýmu katalyzujúceho túto reakciu: glutamín-PRPP-amidotransferázy. To znamená, že pri vysokej koncentrácii IMP sa inhibuje tento enzým, čo má za následok zníženie koncentrácie IMP. Na základe toho nevzniká ani AMP a GMP, čo znamená, že nemôže prebiehať ani syntéza RNA, keďže chýbajú tieto dva dôležité ribonukleotidy. 

## Použitie
Z inozinátu je možné vytvoriť rôzne soli, napríklad inozinát sodný (E631), inozinát draselný (E632) alebo inozinát vápenatý (E633). Tieto tri látky sa využívajú ako zvýrazňovače chuti, konkrétne chute umami, s celkom vysokou účinnosťou. Zvyčajne sa používajú v polievkach, omáčkach a koreniach na zintenzívnenie chuti mäsa. Inozinát sodný a guanylát sodný sa často používajú spolu a označujú sa ako disodné ribonukleotidy (E635).

## Referencie

## Pozri aj
* Adenozínmonofosfát
* Guanozínmonofosfát
* Umami

## Zdroj

Kategória:Puríny
Kategória:Nukleotidy
Cyklus purínových nukleotidov

**Cyklus purínových nukleotidov** je metabolická dráha, v ktorej sa tvorí amoniak a fumarát (z aspartátu) a inozínmonofosfát (IMP) za účelom regulácie koncentrácie adenínových nukleotidov a sprostredkovania uvoľnenia amoniaku z aminokyselín. Ako prvý popísal túto dráhu Lowenstein a zároveň ukázal jej dôležitosť v procesoch ako sú katabolizmus aminokyselín a regulácia toku v glykolýze a citrátovom cykle.

## Reakcie
náhľad|300x300bod|Reakcie cyklu purínových nukleotidov. Enzýmy katalyzujúce reakcie sú AMP deamináza (1), adenylosukcinátsyntáza (2) a adenylosukcinátlyáza (3).
Cyklus je zložený z troch reakcií katalyzovaných enzýmami. V prvom kroku sa deaminuje purínový nukleotid adenozínmonofosfát (AMP) za vzniku inozínmonofosfátu (IMP), čo katalyzuje enzým AMP deamináza:

: AMP + H2O → IMP + NH4+

V druhom kroku vzniká adenylosukcinát z IMP a aminokyseliny aspartátu, čo je spojené s energeticky výhodnou hydrolýzou GTP. Túto reakciu katalyzuje enzým adenylosukcinátsyntáza:

: aspartát + IMP + GTP → adenylosukcinát + GDP + P<sub>i</sub>

Nakoniec sa adenylosukcinát štiepi na fumarát za obnovenia AMP. Reakciu katalyzuje adenylosukcinátlyáza:

: adenylosukcinát → AMP + fumarát

Nedávna štúdia ukázala, že aktivácia HIF-1α umožňuje kardiomyocytom udržať mitochondriálny membránový potenciál počas anoxického stresu využitím fumarátu tvoreného adenylosukcinátlyázou ako alternatívneho akceptoru elektrónov namiesto kyslíku. Tento mechanizmus by mohol poskytnúť ochranu pred ischemickou srdcovou chorobou.

## Cyklus v rámci svalov
Tento cyklus prebieha v cytozolickej časti myocytov kostrových svalov. Táto reakcia pomáha zbaviť sa AMP produkovaného nasledujúcimi reakciami:

: ATP → ADP + Pi (využitie ATP na sťah svalu)
: 2 ADP →  ATP + AMP (katalyzované adenylátkinázou)

Cyklus purínových nukleotidov prebieha pri namáhavom cvičení, postení alebo hladovaní, keď sa znižujú zásoby ATP.

## Následky cyklu

### Syntéza fumarátu
Fumarát je intermediát citrátového cyklu a vstupuje do mitochondrie po konverzii na malát a využití malátového člnku. V mitochondrii sa premieňa na oxalacetát, ktorý potom vstupuje do citrátového cyklu alebo sa premieňa na aspartát priamo v mitochondrii. Aspartát môže znovu vstúpiť do cyklu purínových nukleotidov.

: oxalacetát + glutamát ↔ α-ketoglutarát + aspartát (katalyzované aspartátaminotransferázou)

### Syntéza amoniaku
Glutamát reaguje s amoniakom, vďaka čomu sa z neho stáva glutamín. Ten vstupuje do krvného riečišťa a dostáva sa do obličiek. V obličkách sa glutamín dvakrát deaminuje za vzniku glutamátu a potom α-ketoglutarátu. Tieto molekuly amoniaku neutralizujú organické kyseliny (kyselinu mliečnu a ketolátky) produkované v svaloch.

## Referencie

## Zdroj

Kategória:Puríny
Kategória:Nukleotidy
Kategória:Látková premena
Nekonvenčný vírus

**Nekonvenčný vírus** (iné názvy: **nekonvenčný agens**, **nekonvenčný činiteľ**) môže byť:
*subvírusový agens (t.j. najmä viroid, satelit a prión) 
*staršie: prión
## Zdroje
Guanozínmonofosfát

**Guanozínmonofosfát** alebo **GMP** je nukleotid, z ktorého sa v podobe monoméru tvorí RNA. Je to ester kyseliny fosforečnej s nukleozidom guanozínom. GMP pozostáva z fosfátovej skupiny, pentózy ribózy a nukleobázy guanínu; je to teda monofosfát ribonukleozidu. Jeho konjugovanou bázou je **guanylát**. GMP sa komerčne produkuje mikrobiálnou fermentáciou.

Ako prídavná látka v potravinách má priradené číslo **E626**. 

## Syntéza ''de novo''

Syntéza GMP začína <small>D</small>-ribóza-5′-fosfátom, ktorý vzniká ako produkt pentózafosfátovej dráhy. Syntéza pokračuje postupnou tvorbou purínového kruhu na C1 uhlíku ribózy. Výsledkom syntézy je inozínmonofosfát (IMP), ktorý sa následne konvertuje na xantozínmonofosfát (XMP) a potom na GMP.
stred|bezrámu|673x673bod

Ako inhibítor syntézy GMP je pri experimentálnych modeloch možné použiť 6-diazo-5-oxo-<small>L</small>-norleucín (DON), analóg glutamínu.

## cGMP
GMP takisto existuje v cyklickej štruktúre, známej ako cyklický GMP. V niektorých bunkách vzniká cGMP z GTP pomocou enzýmu guanylylcyklázy. cGMP hrá dôležitú úlohu ako mediátor pri signalizácii hormónov.

## Použitie v potravinách
GMP sa v podobe solí, ako napríklad guanylát sodný (E627), guanylát draselný (E628) alebo guanylát vápenatý (E629), používa ako zvýrazňovač chuti, čím sa jedlu dodá príchuť umami. Často sa používa spolu s inozinátom sodným - táto kombinácia je známa ako sodné 5'-ribonukleotidy. Guanylát sodný sa často nachádza v instantných rezancoch, čipsoch, ryžových pokrmoch, konzervovanej zelenine alebo instantných polievkach.

Keďže ide o pomerne drahú potravinu, zvyčajne sa používa spolu s kyselinou glutámovou alebo glutamátom sodným (MSG), ktoré takisto podporujú príchuť umami. Ak sú ako ingrediencie prítomné inozinát a guanylát sodný, ale glutamát sodný nie, tak je kyselina glutámová bežne prítomná ako súčasť inej ingrediencie, napríklad v podobe spracovaného komplexu sójových proteínov (hydrolyzovaný sójový proteín), autolyzovaných kvasiniek alebo sójovej omáčky.

## Referencie

## Pozri aj
* Adenozínmonofosfát
* Inozínmonofosfát
* Umami

## Zdroj

Kategória:Nukleotidy
Kategória:Puríny
Guanozíntrifosfát

**Guanozíntrifosfát** alebo **GTP** je trifosfát purínového nukleozidu. Je to jeden zo stavebných kameňov potrebných pre syntézu RNA pri transkipcii. Štruktúrne je podobný nukleozidu guanozínu, ale na rozdiel od neho má GTP na ribóze tri fosfátové skupiny. GTP má nukleobázu guanín na 1' uhlíku ribózy a trifosfátovú skupinu na 5' uhlíku ribózy.

GTP takisto slúži ako zásobáreň energie alebo aktivátor substrátov v metabolických reakciách, podobne ako ATP, ale špecifickejších. Takisto funguje ako zdroj energie pre proteosyntézu a glukoneogenézu.

GTP je esenciálny pre prenos signálu, hlavne s G-proteínmi v rámci systému druhých poslov, kde sa konvertuje na guanozíndifosfát (GDP) pomocou enzýmov GTPáz.

## Využitie
### Prenos energie
GTP sa účastní prenosu energie v bunke. GTP je tvorený napríklad jedným enzýmom citrátového cyklu. Toto odpovedá jednej molekule ATP, keďže GTP sa ľahko konvertuje na ATP účinkom nukleoziddifosfátkináz (NDK).

### Genetická translácia
Počas elongačného kroku translácie sa využíva energia z GTP na viazanie novej tRNA s aminokyselinou na A-pozíciu v ribozóme. GTP sa takisto používa ako zdroj energie u translokácie ribozómu smerom k 3' koncu mRNA. Počas biosyntézy proteínov pochádza väčšina energie z GTP.

### Dynamická nestabilita mikrotubulov
Počas polymerizácie mikrotubulov nesie každý heterodimér (tvorený alfa a beta tubulínom) dve molekuly GTP, ktoré sa hydrolyzujú na GDP, keď sa tubulínové diméry pridajú na plus koniec rastúceho mikrotubulu. Hydrolýza GTP nie je nutná pre tvorbu mikrotubulu, ale podľa všetkého sú schopné depolymerizácie len molekuly tubulínu s naviazaným GDP. Tubulín s naviazaným GTP teda funguje ako čiapočka na konci mikrotubulu a chráni ho pred depolymerizáciou; keď sa GTP hydrolyzuje, mikrotubulus začne depolymerizovať a rýchlo sa zmenší.

### Funkcia mitochondrií
Translokácia proteínov do matrixu mitochondrií zahŕňa interakcie ako GTP, tak i ATP. Presun týchto proteínov do mitochondrie hrá dôležitú úlohu v niekoľkých dráhach regulovaných v rámci mitochondrií, ako napríklad premenu oxalacetátu na fosfoenolpyruvát v glukoneogenéze.

## Prekurzor pre syntézu riboflavínu
V kombinácii s ribulóza-5-fosfátom je GTP prekurzorom na syntézu riboflavínu (vitamínu B2).

## Biosyntéza
V bunke existuje mnoho procesov, ktorými sa syntetizuje GTP, ako napríklad:
* vedľajší produkt premeny sukcinyl-CoA na sukcinát pomocou sukcinyl-CoA syntetázy v rámci Krebsovho cyklu
* výmenou fosfátových skupín z molekúl ATP pomocou nukleoziddifosfátkináz (NDK) - enzýmu, ktorého úlohou je udržiavať rovnováhu v koncentráciách rôznych trifosfátov nukleozidov.

## Referencie

## Pozri aj
* Adenozíntrifosfát
* G-proteín

## Zdroj

Kategória:Puríny
Kategória:Nukleotidy
Veľká Homoľa (vrch v Strážovských vrchoch)

**Veľká Homoľa** () je vrch Strážovských vrchov. Leží nad obcou Rudnianska Lehota, približne  severovýchodne od Bánoviec nad Bebravou. 

## Poloha
Nachádza sa v južnej časti pohoria, v geomorfologickom podcelku Nitrické vrchy a časti Suchý. Vrchol leží v Trenčianskom kraji, na pomedzí okresov Bánovce nad Bebravou a Prievidza a zasahuje na katastrálne územia obcí Kšinná, Omastiná a Rudnianska Lehota. Je súčasťou mohutného hrebeňa, vystupujúceho medzi Rudnianskou a Kšinianskou kotlinou a Bánovskou pahorkatinou.

## Opis
Veľká Homoľa leží v strednej časti hlavného hrebeňa Nitrických vrchov, v spoločnom masíve s Čiernym vrchom (). Ten je severným susedom, západne leží Malá Homoľa (), južne sa nachádza Rokoš () a východne leží Hradiský vrch (). Vrch i celý hrebeň patrí do povodia Nitry; východnú časť hrebeňa odvodňujú prítoky Nitrice, západnú prítoky Radiše, smerujúcej do Bebravy. Najbližšími obcami sú Kšinná a Omastiná na západe a Rudnianska Lehota na východe. 

### Výhľady
Hrebeň vo vrcholovej časti Veľkej Homole pokrýva riedky porast, umožňujúci sčasti obmedzený kruhový výhľad. Pozorovateľné sú najmä okolité vrchy pohoria a časť Hornonitrianskej kotliny. Pri vhodných podmienkach je možné vidieť južnú časť Veľkej Fatry, Kremnické vrchy, Vtáčnik, Tribeč, Považský Inovec či Biele Karpaty.

## Prístup
* po  značke po hlavnom hrebeni:
** z juhu z Rokoša cez Válovy
** zo severu zo Suchého vrchu 
* po  značke cez Kšiniansku poľanu:
** od východu z obce Rudnianska Lehota 
** od západu z obce Kšinná
* po  značke:
** od západu z obce Omastiná cez Rázdelie
** od východu z Nitrianskeho Rudna cez Košútovu skalu

## Referencie

## Pozri aj
* Suchý – geomorfologická časť
* Nitrické vrchy – geomorfologický podcelok
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Bánovce nad Bebravou
Kategória:Vrchy v okrese Prievidza
Kategória:Kšinná
Kategória:Omastiná (obec)
Kategória:Rudnianska Lehota
Paragraf (rozlišovacia stránka)

**Paragraf** môže byť:
* presne vymedzená, značkou „§“ a obyčajne poradovým číslom označená časť textu, predovšetkým právneho predpisu, príp. vedeckej práce, učebnice a pod., pozri paragraf
* grafický znak § (ktorý je spravidla značkou vyššie spomínanej časti právneho predpisu a pod.), pozri pod paragraf
* v športe (v krasokorčuľovaní): osmička vytvorená pomocou jediného odrazu, pozri pod osmička (korčuľovanie)
* v slangu (na Slovensku a v Česku): pracovné voľno podľa Zákonník práce z dôvodu prekážok v práci (na Slovensku § 136 a nasl. Zákonníka práce), resp. v užšom zmysle len z dôvodu zdravotného vyšetrenia alebo ošetrenia alebo sprevádzania na vyšetrenie či ošetrenie (na Slovensku § 141 ods. 2 písm. a) a c) Zákonníka práce), pozri pracovné voľno a prekážky v práci
* (obyčajne v množnom čísle:) právny predpis, zákon, prípadne norma, pozri právny predpis 

## Pozri aj
* článok
* hlava
* kapitola
* oddiel
* odsek
* veta

## Referencie
Miroslav Koóš

Ing. **Miroslav Koóš**, DrSc. (* 21. október 1952, Banský Studenec† 29. november 2021, Bratislava) bol slovenský chemik, vysokoškolský pedagóg a vedecko-výskumný funkcionár, ktorý od roku 2011 pôsobil ako riaditeľ Chemického ústavu Slovenskej akadémie vied (SAV).

Vysokoškolské štúdium absolvoval na Chemicko-technologickej fakulte Slovenskej vysokej školy technickej v Bratislave (dnes Fakulta chemickej a potravinárskej technológie Slovenskej technickej univerzity v Bratislave), kde v roku 1976 získal titul inžiniera, pričom hneď na to nastúpil na študijný pobyt na Chemický ústave SAV, kde neskôr vykonával vedeckú ašpirantúru a v roku tu dosiahol titul kandidáta vied (CSc.). V roku 1984 absolvoval ročný postdoktorandský študijný pobyt na Katedre chémie Stanfordovej univerzity v Stanforde v Kalifornii, kde v roku 1992 absolvoval ďalší, polročný pobyt v pozícii *senior visiting researcher* („starší hosťujúci výskumník“). Na Chemickom ústave SAV vykonával funkcie vedúceho oddelenia, vedeckého tajomníka až sa napokon stal zástupcom riaditeľa (19932011) a v roku 2011 riaditeľom. V roku 2004 mu bola udelená vedecká hodnosť doktor vied (DrSc.).

Vo svojej vedecko-výskumnej činnosti sa zaoberal syntézou biologicky významných sacharidov a heterocyklických zlúčenín, ako aj ich štruktúrnou charakterizáciou. Jeho najväčším prínos spočíva vo vývoji nových postupov syntézy širokého spektra sacharidov, izolácii a štrukturálnej charakterizácii nových biologicky významných iminosacharidových derivátov, syntéze, izolácii a charakterizácii nových biologicky aktívnych derivátov oxazolidínu, pyrazolu a imidazolu. Za svoju činnosť získal viacero ocenení (Medaila SAV za podporu vedy, Čestná plaketa Dionýza Štúra za zásluhy v prírodných vedách, Medaila Slovenskej chemickej spoločnosti).

Zomrel, po krátkom pobyte v nemocnici, na ochorenie COVID-19.

## Referencie

## Externé odkazy
* 

Kategória:Osobnosti z Banského Studenca
Kategória:Slovenskí chemici
Kategória:Slovenskí vysokoškolskí pedagógovia
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Pracovníci Slovenskej akadémie vied
Kategória:Riaditelia ústavov Slovenskej akadémie vied
Kategória:Úmrtia na COVID-19
Yvonne Strahovski

**Yvonne Jacqueline Strzechowski** (* 30. júl 1982, Sydney, Austrália) tiež profesionálne známa ako **Yvonne Strahovski** je austrálska herečka poľského pôvodu.

## Detstvo a mladosť
Strahovski sa narodila poľských emigrantom vo Werrington Downs, v Novom Južnom Walese, v Austrálii. Od dvanástich rokov navštevovala hodiny herectva.

## Kariéra
Prvý krát sa objavila pred kamerami objavila v televíznych seriáloch v Austrálii. Zúčastnila sa konkurzu na rolu Sarah Walker, v televíznom seriály *[[Chuck]]*. Počas pôsobenia v televíznom seriáli si pozmenila svoje meno z Strzechowski na Strahovski, kvôli lepšej výslovnosti.

V roku 2011 si zahrala po boku Jasona Stathama, Clivea Owena a Roberta De Nira vo filme *Killer Elite*. O rok neskôr, sa pripojila k hereckému obsadeniu televízneho seriálu *[[Dexter (seriál)|Dexter]]*. V roku 2014 získala hlavnú ženskú úlohu vo filme *Ja, Frankenstein*. V rovnakom roku stvárnila agentku Kate Morgan, v televíznom seriály *24 hodín: Dnes neumieraj*.

Od roku 2017 do 2021 stvárnila jednu z hlavných postáv v úspešnom televíznom seriáli *[[Príbeh služobníčky (televízny seriál)|Príbeh služobníčky]]*. Strahovski za svoj herecký výkon bola dva krát nominovaná na cenu Emmy Award.  V roku 2019 si zahrala v austrálskom dramatickom filme *Materský cit* a v roku 2021 sa pripojila k hereckému obsadeniu ako Chris Pratt, Betty Gilpin a J.K. Simmons v sci-fi filme *Vojna zajtrajška*.

## Súkromný život
V roku 2017 sa Strahovski vydala za Tima Lodena, s ktorým predtým, tvorila pár šesť rokov. Ich prvé dieťa sa narodilo v októbri 2018 a v júli 2021 priznala, že čaká svoje druhé dieťa, ktoré porodila v decembri 2021.

Strahovski hovorí plynule po anglicky a po poľsky. V rokoch 2009 až 2013 bola umiestnená časopisom Maxim v rebríčku HOT 100. Podporuje orgánizáciu PETA a žije v Los Angeles.

## Iné projekty

## Externé odkazy
* 
* 

## Zdroj

Kategória:Austrálske filmové herečky
Kategória:Austrálske televízne herečky
Kategória:Austrálske dabingové herečky
Kategória:Austrálske osobnosti poľského pôvodu
Kategória:Osobnosti zo Sydney
Lúčny kanál (prítok Janíkovského kanála)

**Lúčny kanál** je umelo vytvorený odvodňovací kanál, ktorý sa nachádza v okrese Nitra. Jeho dĺžka je 1,1 km. Je prítokom Janíkovského kanála.

## Tok
Lúčny kanál tečie na juhovýchod.Vzniká výtokom rúry spod polí neďaleko nitrianskej mestskej časti Janíkovce, v nadmorkej výške . Následne pokračuje až za Janíkovce a za obcou Janíkovce, neďaleko rieky Nitra sa v nadmorskej   vlieva do Janíkovského kanála. Lúčny kanál nepriberá žiadne prítoky.V minulosti sa do neho vlieval potok Selenec.

## Povodne
Pri podvodniach spôsobuje Lúčny kanál problémy, pretože je zanesený. Pri poslednej povodni, ktorá bola 18.mája 2021 sa vyliata voda z koryta rieky Nitra dostala do Janíkovského kanála a následne aj do Lúčneho kanála, odkiaľ sa vylievala na polia.

## Zdroje
* https://www.staremapy.sk/?zoom=17&lat=48.27812522967856&lng=18.12443293719948&map=SR1952
* https://youtube.com/watch?v=CHTGNEKSdrI&feature=share
* https://www.skgeodesy.sk/files/sk/slovensky/ugkk/geodezia-kartografia/standardizacia-geografickeho-nazvoslovia/nazvy-vod/kanal_2020.pdf

Lúčny kanál
Lúčny kanál
Lúčny kanál
Kategória:Umelé vodné toky na Slovensku
Hypoxantín

**Hypoxantín** je prírodný purínový derivát. Občas sa nachádza v nukleových kyselinách, kde je prítomný v antikodónoch tRNA v podobe nukleozidu inozínu. Jeho tautomérna forma je známa ako **6-hydroxypurín**. Hypoxantín je nutné prídavné médium v kultúrach niektorých buniek, baktérií a parazitov ako substrát a zdroj dusíka. Je to napríklad bežný reagent pre kultúry s parazitom malárie, keďže *[[Plasmodium falciparum]]* vyžaduje zdroj hypoxantínu na syntézu nukleových kyselín a metabolizmus energie.

V auguste 2011 bola vydaná správa založená na štúdiách NASA ohľadne meteoritov nájdených na Zemi, ktorá predložila možnosť, že hypoxantín a iné príbuzné organické molekuly, vrátane komponentov DNA a RNA adenínu a guanínu, mohli vzniknúť mimo planéty vo vesmíre.

Červ *[[Pheretima aspergillum]]*, ktorý sa používa v preparátoch čínskej medicíny, obsahuje hypoxantín.

## Reakcie
Hypoxantín je jedným z produktov pôsobenia xantínoxidázy na xantín. Zvyčajne sa však pri rozklade purínov tvorí xantín oxidáciou hypoxantínu enzýmom xantínoxidoreduktázou.

Hypoxantínguanínfosforibozyltransferáza premieňa hypoxantín na inozínmonofosfát (IMP).

Hypoxantín je zároveň produktom spontánnej deaminácie adenínu. Keďže hypoxantín je podobný guanínu, spontánna deaminácia adenínu môže viesť k chybám pri DNA transkripcii/replikácii, keďže hypoxantín sa páruje s cytozínom. Hypoxantín je z DNA odstraňovaný vystrihnutím bázy, ktoré iniciuje N-metylpurínglykozyláza (MPG), známa i ako alkyladenínglykozyláza (Aag).
Súbor:Adenin.svg|Adenín
Súbor:Hypoxanthin.svg|Hypoxantín
Súbor:Xanthin.svg|Xantín
Súbor:Guanin.svg|Guanín


## Referencie

## Pozri aj
* Adenín
* Guanín
* Xantín
* Metabolizmus purínov

## Zdroj

Kategória:Puríny
Kategória:Nukleové bázy
Carlo Biotti

**Carlo Biotti** (* 5. júna 1901, Miláno, Taliansko - † 9. septembra 1977, Alassio) bol talianskym športovým sudcom a manažérom, riaditeľom a generálnym poradcom Milána. Biotti bol jedným z protagonistov talianskej justície v 70. rokoch.

Carlo Biotti sa časom stal celosvetovým symbolom obrany nezávislosti súdnictva a ochrany najslabších.

## Životopis
Biotti bol sudca, vo svojej kariére to dotiahol až do funkcie predsedu prvého trestného úseku milánskeho súdu a sudcu Najvyššieho súdu. S vášňou pre šport bol Biotti od roku 1964 člen predstavenstva Milan Soccer Association.

## Referencie

## Externé odkazy
* La notte della Repubblica - Piazza Fontana RAI
* Archive of the protagonists of the historical memory of Milan Soccer Club   
* Stagione 1964-1965 su Magliarossonera.it  

Kategória:Osobnosti z Milána
Kategória:Talianski sudcovia
Vysokoenergetický fosfát

náhľad|Adenozíntrifosfát obsahuje dve vysokoenergetické fosfátové väzby.
**Vysokoenergetický fosfát** (alebo **fosforečnan**) môže byť jedna z dvoch vecí: 

* Fosfát-fosfátová väzba (difosfátová väzba, fosfoanhydridová väzba, makroergická väzba, fosfagenová väzba) prítomná v mnohých zlúčeninách, ako sú napríklad adenozíndifosfát (ADP) alebo adenozíntrifosfát (ATP)
* Zlúčeniny, ktoré obsahujú tieto väzby, ako napríklad difosfáty či trifosfáty nukleozidov alebo fosfagény (molekuly slúžiace ako zdroj energie v svaloch). Ak sa hovorí o poole vysokoenergetických fosfátov, ide o celkovú koncentráciu zlúčenín s vysokoenergetickými fosfátovými väzbami.

Vysokoenergetické väzby sa často zaznačujú vlnovkou, „~“. Pomocou tejto vlnovky je ATP možné zapísať ako A-P~P~P. Tento zápis navrhol Fritz Albert Lipmann, ktorý ako prvý povedal, že ATP je hlavný spôsob presunu energie v bunke, a to v roku 1941. Tento zápis zdôrazňuje bioenergetický potenciál týchto väzieb vzhľadom na veľké množstvo uvoľnenej energie pri ich hydrolýze.
náhľad|400x400bod|Rezonančná stabilita uvoľneného fosfátu je jeden z dôvodov, prečo sú fosfoanhydridové väzby vysokoenergetické.
Pojem „vysokoenergetický“ môže spôsobiť zmätok, pretože záporná voľná energia nepramení priamo z rozkladu týchto väzieb. Rozklad týchto väzieb, tak ako väčšiny väzieb, je v skutočnosti endergonický a energiu spotrebúva. Záporná voľná energia pozostáva z toho, že väzby vznikajúce po hydrolýze (alebo fosforylácii pomocou ATP) majú nižšiu energiu než väzby prítomné pred hydrolýzou. Toto zahŕňa *všetky* väzby prítomné v reakcii, nielen tieto fosfátové väzby. Uvoľnenie energie je výsledkom mnohých faktorov, ktoré zahŕňajú rezonančnú stabilitu a solvatáciu produktov relatívne voči reaktantom.

## Reakcie vysokoenergetických fosfátov
Vysokoenergetické fosfáty majú zvyčajne pyrofosfátové (difosfátové) väzby, teda anhydridové väzby vznikajúce dehydratáciou derivátov kyseliny fosforečnej. Hydrolýza tejto väzby je za fyziologických podmienok exergonická, takže sa uvoľňuje energia.

Okrem poslednej uvedenej reakcie, PPi → 2 Pi, tieto reakcie väčšinou neprebiehajú v bunkách samovoľne, ale sú spriahnuté s inými procesmi, ktoré vyžadujú energiu. Reakcie vysokoenergetických fosfátov teda môžu:

* dodať energiu bunkovým procesom, čím umožnia ich priebeh
* spriahnuť procesy s konkrétnym nukleozidom, čím umožnia reguláciu daného procesu
* posunúť rovnováhu reakcie tým, že reakcia prebehne v jednom smere výrazne rýchlejšie, čím sa zabráni ustaveniu rovnováhy

Reakcia ATP + H2O → AMP + PPi je schopná dodať vyššiu energiu než pri štiepení jedného fosfátu. AMP sa potom fosforyluje na ATP v dvoch krokoch, najprv pomocou reakcie ATP + AMP ↔ 2 ADP (katalyzovaná adenylátkinázou) a potom bežnými spôsobmi regenerácie ATP, teda napríklad oxidatívnou fosforyláciou alebo dráhami ako je glykolýza alebo citrátový cyklus, kde prebieha substrátová fosforylácia, resp. fotofosforyláciou v chloroplastoch. 

## Referencie

## Pozri aj
* Makroergická väzba
* Adenozíntrifosfát
* Adenozíndifosfát

## Zdroj

Kategória:Fosforečnany
Kategória:Chemická väzba
Malý Rokoš

**Malý Rokoš** () je vrch v Strážovských vrchoch. Leží nad obcou Nitrianske Sučany, približne  severozápadne od mesta Nováky. 

## Poloha
Nachádza sa v južnej časti pohoria, v geomorfologickom podcelku Nitrické vrchy a jej časti Rokoš. Vrch leží v Trenčianskom kraji, v okrese Prievidza a jeho vrchol zasahuje na katastrálne územie obcí Nitrianske Sučany a Diviacka Nová Ves. Veľká časť vrchu patrí do národnej prírodnej rezervácie Rokoš.

## Opis
Malý Rokoš leží v južnej časti pohoria, v hrebeni Nitrických vrchov, ktorý vedie z Rokoša juhovýchodným smerom na Smolovú horu. Dominantný Rokoš () na severozápade oddeľuje rovnomenné sedlo, západne leží Srnná (), juhozápadne Čihoc (), juhovýchodne Končitý vršok () a severovýchodne vrch Plevňa (). Východné svahy odvodňuje Diviacky potok, južné Sučiansky potok, oba smerujúce do Nitrice. Západnú časť vrchu odvodňuje Podhradský potok do Radiše a Bebravy, patriacej do povodia Nitry. Najbližšími sídlami sú na juhovýchodnom úpätí Diviaky nad Nitricou, Diviacka Nová Ves a Nitrianske Sučany, západne leží Uhrovské Podhradie a Omastiná.

### Výhľady
Vrchol Malého Rokoša pokrýva zmiešaný les a preto výhľady sú len značne obmedzené. Nadmorská výška a poloha vrchu na okraji masívneho hrebeňa Nitrických vrchov umožňuje z vhodných miest ďaleký rozhľad a mimo blízkych kotlín je vidieť okolité časti Strážovských vrchov,Vtáčnik, Pohronský Inovec, Tribeč a Považský Inovec. Pri vhodných podmienkach možno pozorovať Kremnické vrchy, Veľkú Fatru a Biele Karpaty.

## Prístup
Na vrchol nevedie značený chodník, prístup je možný po hrebeni zo sedla Rokoš, kde sa križujú značené trasy:
* po  značke:
** z juhozápadu z obce Uhrovec cez Holý vrch
** zo severu zo Suchého vrchu cez Rokoš
* po  značke:
** zo západu z obce Uhrovské Podhradie 
** z východu z Diviackej Nová Vsi
* po  značke z Ješkovej Vsi cez Predný Rokoš

## Referencie

## Pozri aj
* Nitrické vrchy
* Zoznam vrcholov v Strážovských vrchoch

## Externé odkazy
* Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Prievidza
Kategória:Diviacka Nová Ves (okres Prievidza)
Kategória:Nitrianske Sučany
Guanozín

**Guanozín** (symbol **G** alebo **Guo**) je purínový nukleozid pozostávajúci z guanínu naviazaného na ribofuranózový kruh pomocou β-N9-glykozidovou väzbou. Guanozín môže byť fosforylovaný, čím z neho vzniká guanozínmonofosfát (GMP), cyklický guanozínmonofosfát (cGMP), guanozíndifosfát (GDP) alebo guanozíntrifosfát (GTP). Tieto zlúčeniny hrajú dôležitú úlohu v rôznych biochemických procesoch ako sú syntéza nukleových kyselín, proteosyntéza, sťahy svalov alebo intracelulárny prenos signálu. Keď je guanín napojený dusíkom N9 na C1 uhlík deoxyribózy, jedná sa o deoxyguanozín.

## Fyzikálne a chemické vlastnosti
vľavo|náhľad|Guanozín s očíslovanými uhlíkmi
Guanozín je biely kryštalický prášok bez vôňe s mierne slanou príchuťou. Je dobre rozpustný v kyseliny octovej, slabo rozpustný vo vode a nerozpustný v etanole, dietyléteri, benzéne a chloroforme.

## Funkcia
Guanozín sa vo fosforylovanej podobe účastní mnohých bunkových procesov.

Guanozín je takisto nutný pre zostrih RNA v pre-mRNA, kedy sa intrón, ktorý podlieha samozostrihu („self-splicingu“), sám odstráni z mRNA odštiepením oboch koncov a ich znovuspojením, čím ostanú len exóny na oboch koncoch, ktoré sa následne preložia do proteínu.

Modifikáciou guanozínu vzniká wybutozín.

## Použitie
Antivirálne lieky acyklovir (bežne používaný pri liečbe herpesu) a abakavir (liek proti HIV) sú štruktúrne podobné guanozínu. Guanozín sa takisto používa na prípravu regadenosonu.

## Zdroje guanozínu
Guanozín sa nachádza v pankrease, ďateline, kávovníku a v pele borovíc.

## Referencie

## Pozri aj
* Guanozínmonofosfát
* Guanozíndifosfát
* Guanozíntrifosfát
* Cyklický guanozínmonofosfát

Kategória:Puríny
Kategória:Nukleozidy
Deoxyribóza

**Deoxyribóza** (presnejšie **2-deoxyribóza**) je monosacharid so vzorcom H−(C=O)−(CH2)−(CHOH)3−H. Jej názov napovedá, že sa jedná o deoxycukor, teda zlúčeninu odvodenú od cukru (konkrétne ribózy), ktorej chýba jeden atóm kyslíka. Deoxyribóza je dôležitá, pretože sa nachádza v DNA. Ribóza a arabinóza sa líšia len na pozícii C2', takže 2-deoxyribóza a 2-deoxyarabinóza sú ekvivalentné, ale používa sa len názov 2-deoxyribóza, pretože jej prekurzorom je ribóza, nie arabinóza.

## História
Deoxyribózu objavil Phoebus Levene v roku 1929.

## Štruktúra
Pre molekulu  H−(C=O)−(CH2)−(CHOH)3−H existuje niekoľko izomérov, ale u deoxyribózy sú vo Fischerovej projekcii všetky hydroxylové skupiny otočené na rovnakú stranu. Názov „2-deoxyribóza“ môže odpovedať jednému z dvoch enantiomérov - biologicky dôležitej D-2-deoxyribóze a jej vzácne vyskytujúcemu sa zrkadlovému obrazu L-2-deoxyribóze. D-2-deoxyribóza je prekurzorom nukleovej kyseliny DNA. 2-deoxyribóza je aldopentóza, teda monosacharid s piatimi uhlíkmi s aldehydovou funkčnou skupinou.
náhľad|400x400bod|Chemická rovnováha deoxyribózy v roztoku
Vo vodných roztokoch sa deoxyribóza nachádza primárne ako zmes troch štruktúr:
* lineárna podoba H−(C=O)−(CH2)−(CHOH)3−H
* deoxyribofuranóza („C3'-endo“) s piatimi atómami v kruhu
* deoxyribopyranóza („C2'-endo“) so šiestimi atómami v kruhu
Dominantnou formou je v roztoku deoxyribopyranóza (u ribózy je naopak preferovaná C3'-endo forma, teda ribofuranóza).

## Biologický význam
2-deoxyribóza má významnú úlohu v biológii, keďže sa jedná o súčasť DNA. DNA (deoxyribonukleová kyselina), hlavný nositeľ genetickej informácie života, pozostáva z dlhého reťazca jednotiek obsahujúcich deoxyribózu, ktoré sa nazývajú nukleotidy, spojených fosfátovými skupinami. V štandardnom názvosloví pozostáva nukleotid DNA z deoxyribózy, na ktorej 1' uhlíku je naviazaná zásada (zvyčajne adenín, cytozín, guanín alebo tymín) a na 5' uhlíku je hydroxylová skupina náhradená fosfáovou skupinou. Fosfátová skupina je potom naviazaná z druhej strany na 3' uhlík deoxyribózy predchádzajúcej jednotky.

Absencia 2' hydroxylovej skupiny v deoxyribóze je evidentne zodpovedná za vyššiu mechanickú flexibilitu DNA oproti RNA, čo jej umožňuje tvorbu dvojzávitnice a zároveň (u eukaryotov) kompaktné zabalenie v bunkovom jadre. Dvojzávitnica DNA je typicky dlhšia než molekuly RNA. Kostra RNA a DNA je podobná, ale RNA je jednozávitnica obsahujúca ribózu namiesto deoxyribózy.

Ostatné biologicky dôležité deriváty deoxyribózy zahŕňajú mono-, di- a trifosfáty a 3'-5' cyklické monofosfáty.

### Biosyntéza
Deoxyribóza vzniká z ribóza-5-fosfátu pôsobením ribonukleotidreduktáz. Tieto enzýmy katalyzujú deoxygenáciu.

## Pozri aj
* Ribóza
* Deoxynukleotid

## Zdroj

## Referencie

Kategória:Pentózy
Kategória:Aldózy
Xantozín

**Xantozín** je nukleozid tvorený xantínom a ribózou. Je to biosyntetický prekurzor 7-metylaxantozínu, ktorý vzniká pôsobením 7-metylxantozínsyntázy. 7-metylxantozín je následne prekurzorom teobromínu (aktívneho alkaloidu v čokoláde) a ten je prekurzorom kofeínu (alkaloidu v káve a čaji).

## Pozri aj
* Xantozínmonofosfát
* Xantozíntrifosfát

## Zdroj

## Referencie

Kategória:Puríny
Kategória:Nukleozidy
Konečných dom

**Konečných dom** bol meštiansky dom v historickom centre mesta Pezinok na Mladoboleslavskej ulici číslo 9. Nebol zapísaný medzi kultúrne pamiatky.

## História
Konečných dom bol postavený v roku 1911 a prešiel niekoľkými prestavbami. V jeho dvore v minulosti sídlila predajňa kancelárskych potrieb a z ulice sa vstupovalo do **Stanice mladých technikov**, ktorá patrila Centru voľného času v Pezinku.

## Zánik
náhľad|Polyfunkčný objekt na Záhradnej 19 (predtým Mladoboleslavská 9) v roku 2024
Budova dlhodobo chátrala. V roku 2005 mesto budovu predalo za 7,5 milióna korún. Koncom roka 2011 bol Konečných dom zbúraný, na jeho mieste bol následne postavený nový polyfunkčný objekt a adresa bola zmenená na Záhradnú ulicu číslo 19.

## Zdroje
* 
* 

Kategória:Stavby v Pezinku
Kategória:Bývalé stavby
Cytidínmonofosfát

**Cytidínmonofosfát**, tiež známy ako **cytidylát** alebo pod skratkou **CMP**, je nukleotid, ktorý vystupuje ako monomér v štruktúre RNA. Je to ester kyseliny fosforečnej a nukleozidu cytidínu. CMP sa skladá z báze cytozínu, pentózy ribózy a fosfátovej skupiny – je to teda ribukleozidmonofosfát. V podobe substituentu sa nazýva **cytidylyl-**.

## Metabolizmus
Fosforyláciou CMP enzýmom CMP kinázou vzniká cytidíndifosfát (CDP), pričom zdrojom fosfátovej skupiny je adenozíntrifosfát alebo guanozíntrifosfát. Cytidíntrifosfát vzniká amináciou uridíntrifosfátu, takže hlavným zdrojom CMP je rozklad RNA pôsobením RNáz.

## Referencie

## Pozri aj
* Deoxycytidínmonofosfát
* Nukleozid
* Oligonukleotid

## Zdroj

Kategória:Pyrimidíny
Kategória:Nukleotidy
Izomeráza

**Izomerázy** sú enzýmy, ktoré katalyzujú zmenu z jedného izoméru na iný. Môže ísť o veľa rôznych zmien:
* zmena absolútnej konfigurácie na jednom atóme, napr. epimerácia,
* zmena polohy skupín na dvojitej väzbe,
* vnútromolekulový presun funkčnej skupiny,
* vzájomná premena L- a D- izomérov za vzniku racemátu.

## Referencie
Strihový film

**Strihový film** je film, ktorý vznikol výberom, „vystrihaním“ vhodného filmového materiálu z predtým nakrútených filmov a jeho skombinovaním, „zostrihaním“ do nového významového celku, nového filmu. Spravidla ide o dokumentárny film vytvorený spracovaním a interpretáciou predtým nakrútených spravodajských, dokumentárnych, príp. aj hraných filmov. Tie môžu byť dotvorené neutrálnymi zábermi z rozličných filmov alebo dokrútkami, t. j. materiálom nakrúteným priamo pre strihový film, ktoré ale majú v celkovom redakčnom spracovaní vždy len pomocnú funkciu. Významnú úlohu má komentár, ktorý vytvára nové poznávacie hodnoty.

Priekopníkom strihového filmu bol Francis Doublier, kameraman bratov Lumièrovcov. Ďalšími významnými tvorcami strihových filmov boli Dziga Vertov, Esfir Iljinična Šubová, Nicole Védrèsová, Michail Iljič Romm, Jean Aurel, Robert Youngson a Frank Capra.

## Referencie

Kategória:Filmy
Dublér

**Dublér** alebo **dablér** môže byť:
* v bábkovom divadle: výtvarne zdvojená alebo zviacnásobená postava v bábkovej inscenácii, pozri pod bábka
* v divadle: herec druhého obsadenia inscenácie
* vo filme: náhradník zastupujúci herca v scénach, ktoré si vyžadujú špeciálu prípravu, sú ťažko zvládnuteľné ap., synonymum: dablér, dubler, pozri dublér (osoba)
* špión, vyzvedač pracujúci na dve, obyčajne nepriateľské strany, synonymum: dablér, pozri pod špión
* francúzsky film Francisa Vebera, pozri ''Dablér'' (film z roku 2006)

## Pozri aj
* dvojník
* kaskadérstvo

## Poznámky


## Referencie
Dublér (osoba)

[náhľad|Dublér – kaskadér – pri nakrúcaní filmu ''[Spider-Man (film)|Spider-Man*]]

*'Dublér** (iné názvy: **dablér**, **dubler*'; z ) je náhradník zastupujúci [[Herec|herca]] v scénach, ktoré si vyžadujú špeciálu prípravu, sú ťažko zvládnuteľné, hrozí pri nich zranenie herca (tzn. často ide o [[Kaskadérstvo|kaskadéra]]), vyžadujú si [[Nahota|nahotu]] ap. Dublér by sa mal spravidla podobať hercovi, ktorého nahrádza.

Napr. baletka [[Sarah Lanová (baletka)|Sarah Lane]] zastupovala herečku [[Natalie Portman]] v baletných scénach vo filme *Čierna labuť''.

## Poznámky


## Referencie

Kategória:Filmové profesie
Kategória:Filmová terminológia
Hyaloplazma

**Hyaloplazma** môže byť:
*nezrnitá časť protoplazmy, časť cytosólu nachádzajúca sa pod povrchom cytoplazmatickej membrány, synonymum (v niektorých kontextoch): ektoplazma, pozri ektoplazma
*cytosól
*cytoplazma v širšom zmysle (pretože v svetelnom mikroskope - na rozdiel od dobrého elektrónového mikroskopu - vyzerá, ako keby nemala žiadnu štruktúru)

## Zdroje
Guanozíndifosfát

**Guanozíndifosfát**, skrátene **GDP**, je nukleoziddifosfát. Jedná sa o ester pyrofosfátu a nukleozid guanozínu. GDP sa skladá z báze guanínu, pentózy ribózy a pyrofosfátovej skupiny.

GDP je produkt defosforylácie GTP účinkov GTPáz, napríklad G-proteínov, ktoré sa účastnia prenosu signálu v bunkách. Rovnako vzniká pri niektorých reakciách v metabolizme, ktoré vyžadujú energiu, napríklad pri tvorbe adenylosukcinátu.

GDP sa konvertuje na GTP napríklad pomocou pyruvátkinázy a fosfoenolpyruvátu.

## Referencie

## Pozri aj

* DNA
* Guanozíntrifosfát
* Nukleozid
* Nukleotid
* RNA

## Zdroj

Kategória:Nukleotidy
Kategória:Puríny
Dokrútka

**Dokrútka** môže byť:
* časť filmového diela (záber, scéna), s ktorou sa pôvodne nerátalo a ktorá sa robí dodatočne, pozri pod filmové dielo
* časti v strihovom dokumentárnom filme, ktoré sa neprevzali z archívneho filmového materiálu (tzn. predtým nakrútených filmov), ale ktoré nakrútil režisér strihového filmu, pozri pod strihový film
* časti štúdiových televíznych inscenácií (záber, sekvencia, epizóda) nakrútené filmovou technológiou, pozri pod inscenácia (film)
* filmová časť, doplnok živého programu vysielaného z televízneho štúdia, pozri pod televízna relácia

## Referencie
Bielený vrch

**Bielený vrch** () je vrch v Považskom Inovci. Leží nad obcou Lipovník, približne  východne od Piešťan. 

## Poloha
Nachádza sa v juhovýchodnej časti pohoria, v geomorfologickom podcelku Krahulčie vrchy. Vrchol leží v Trnavskom kraji, v okrese Piešťany a v katastrálnom území obce Hubina. Východné úpätie zasahuje na katastrálne územia obcí Lipovník a Bojná. Nachádza sa severne od Nitrianskej Blatnice, z ktorej je k nemu najľahší prístup po zelenej a žltej značke.

## Opis
Bielený vrch leží v spoločnom masíve s Marhátom, ktorý tvorí najvyššiu časť južnej polovice pohoria. Juhozápadne situovaný Marhát () oddeľuje rovnomenné sedlo, ktorým prechádza značená magistrála. Severozápadne leží Grnica (), severne susedí Holý kameň () a východne Kopec (). Juhovýchodné svahy klesajú do Bojnianskej pahorkatiny a práve na svahoch Bieleného vrchu sa nachádza archeologická lokalita Bojná-Valy. Juhovýchodnú časť masívu odvodňuje potok Hlavinka, severovýchodnú Hradný potok, oba patriace do povodia rieky Nitra. Západne situované svahy odvodňujú prítoky Striebornice do Váhu. Najbližšími sídlami sú Lipovník a Vozokany na juhovýchodnom úpätí, Nová Lehota na severe a Hubina na západe.

### Výhľady
Nesúvislý riedky porast a nadmorská výška umožňujú zaujímavé výhľady. Pozorovateľné sú okolité pahorkatiny a nížiny, no taktiež mnohé pohoria. Okrem Považského Inovca možno vidieť Malé a Biele Karpaty, Strážovské a Kremnické vrchy, Vtáčnik či Tribeč.

## Prístup
Na vrchol nevedie značená trasa a prístup je možný hrebeňom zo sedla Marhát, dostupnom:

* po  značke po hrebeni:
** od severu z Novej Lehoty cez Jelenie jamy 
** z juhu zo sedla Havran cez Marhát
* po  značke od rotundy Jurko

## Referencie

## Pozri aj
* Krahulčie vrchy
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Vrchy v Považskom Inovci
Kategória:Rozhľadne na Slovensku
Kategória:Turistická značkovaná trasa číslo 0705
Kategória:Vrchy v okrese Piešťany
Kategória:Vrchy pod 1000 metrov na Slovensku
Kategória:Hubina
Bita

**Bita** je chatovo-vinohradnícka oblasť nachádzajúca sa na okraji nitrianskej mestskej časti Dolné Krškany, v okrese Nitra. Nachádza sa v nadmorskej výške 200 m.n.m. Na Bitu vedie kľukatá cesta, ktorá sa nazýva Sekerka.

## História
Vinohrady sa na Bite nachádzali už v dávnej minulosti. Za čias Márie Terézie boli vinice väčšie ako dnes. Pestovali sa najmä burgunske odrody a tie sa vyvážali až na cisársky dvor do Viedne. Počas 2. svetovej vojny sa tu nachádzali bunkre.

## Zaujímavé miesta
Neďaleko lesa Nádrov, pri dolnobitianskej ceste, sa v poli nachádza kríž Ježiša Krista z roku 1939, ktorý bol obnovený v roku 1998. Smerom hore na Bitu po ľavej strane od cesty nájdeme vodárenskú vežu. O niečo vyššie sa nachádza pamätník svätého Floriána, neďaleko ktorého sa nachádza socha svätého Urbana, ktorá bola opravená v roku 1996. Nájdeme tu aj cyklotrasu, z ktorej sa dá dostať do obcí Cabaj-Čápor alebo Svätoplukovo.

## Podujatia
Medzi najznámejšie podujatia patria Janské vína, ktoré sa uskutočňujú v letnej a zimnej edícii. Letná edícia je v júni a zimná edícia je v decembri. Na sviatok svätého Urbana, ktorý je 25.mája sa veriaci stretávajú pri soche svätého Urbana a následne sa požehnávajú vinice a polia. V rokoch 2020 a 2021 sa na futbalovom ihrisku v Dolných Krškanoch uskutočnilo podujatie Krškánska krosová desiatka a trať viedla aj cez Bitu.

## Referencie

Kategória:Dolné Krškany
Železničná stanica Zemianske Kostoľany

**Železničná stanica Zemianske Kostoľany** je železničná stanica v Zemianskych Kostoľanoch. Leží na trati 140 Nové Zámky – Prievidza. Nie je elektrifikovaná.

## Doprava
Stanica patrí do Oblastného riaditeľstva Trnava.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Zemianske Kostoľany
Kategória:Zemianske Kostoľany
Zemianske Kostoľany
Železničná stanica Michalovce

**Železničná stanica Michalovce** je železničná stanica v Michalovciach. Leží na trati 191 Michaľany – Łupków. Je elektrifikovaná 3kV jednosmernou sústavou.

V auguste 2022 ŽSR vypísali súťaž na elektrifikáciu trate Bánovce nad Ondavou – Humenné. Súčasťou projektu je aj rekonštrukcia železničnej stanice Michalovce, zvýšenie traťovej rýchlosti na 120 km/h ako aj elektrifikácia 3 kV jednosmernou sústavou. Odhadovaná cena je 170 mil eur a ukončenie by malo byť v roku 2026.

## Doprava
Na stanici sa nachádzajú 5 dopravných, 5 manipulačných, 2 odstavné a 1 ostatná koľaj. Výpravná budova je v prevádzke od 20. mája 1998. Stanica patrí do Oblastného riaditeľstva Košice.

## Referencie

## Externé odkazy
* Stanica na stránke ŽSR 
* Stanica na stránke VLAKY.NET

Michalovce
Kategória:Doprava v Michalovciach
Kategória:Stavby v okrese Michalovce
Environmentálná záťaž

**Environmentálna záťaž** je znečistenie územia spôsobené činnosťou človeka predstavujúce závažné riziko pre ľudské zdravie alebo horninové prostredie, podzemnú vodu a pôdu, ktoré však nespadajú do kategórie environmentálnej škody. Ide o široké spektrum znečistenia životného prostredia, napr. územia kontaminované priemyselnou, vojenskou, banskou, dopravnou a poľnohospodárskou činnosťou, ale aj  nesprávnym nakladaním s odpadom.

Pravdepodobná environmentálna záťaž je stav územia, kde sa dôvodne predpokladá prítomnosť environmentálnej záťaže.

Prieskum, monitoring a sanácia environmentálnych záťaží sa považujú za geologické práce a vzťahujú sa ne preto všetky relevantné ustanovenia geologického zákona.

Slovenská agentúra životného prostredia eviduje na Slovensku 304 environmentálnych záťaží a 906 pravdepodobných environmentálnych záťaží. Ďalších 817 lokalít je považovaných za sanované alebo rekultivované. Jedným z problémov odstránenia týchto záťaží je aj fakt, že mnohé bývalé podniky, ktorých činnosť spôsobila vznik environmentálných záťaží už neexistujú. Za ich odstránenie bol zodpovedný štát prostredníctvom príslušného ministerstva.

## Referencie

## Externé odkazy
* Monitoring environmentálnych záťaží na Slovensku, mapy, ŠGÚDŠ

Kategória:Znečistenie
1259 pred Kr.

## Udalosti

* Parská kronika uvádza, že Théseus zjednotil v Atike 12 obcí v jeden národ (synoikizmus) a vytvoril im centrálu vládu v Aténach.
  
## Narodenia

 
## Referencie

 

-8500
Maurice Bompard

**Maurice Bompard** môže byť:
* francúzsky diplomat a politik (18541935), pozri Maurice Bompard (politik)
* francúzsky maliar (18571936), pozri Maurice Bompard (maliar)

## Referencie

Bompard, Maurice